
CURRÍCULUM DEL GRUP DE RECERCA (MODALITAT A)
El tipus de lletra ha de ser Arial o Times New Roman, mida d’11 punts, amb marges laterals de 2,5 cm, marges superiors i inferiors de 2 cm i interlineat senzill. Tots els mèrits s’han de presentar de manera concreta, amb indicació de les dates o dels períodes de cada actuació.
Aquest annex conté el currículum del grup de recerca exigible per a la modalitat A, al qual fa referència el punt 5 de l’apartat novè d’aquesta convocatòria. S’ha de presentar mitjançant el tràmit telemàtic corresponent i l’ha de signar electrònicament la persona representant del grup de recerca.
A. DADES DEL GRUP DE RECERCA
Centre de recerca/institució:
Grup de recerca:
Persona investigadora principal:
B. CURRÍCULUM DEL GRUP DE RECERCA 
D’acord amb el que estableix el punt 5.b) de l’apartat novè d’aquesta convocatòria, el currículum ha de recollir els continguts que es detallen a continuació. 
Només es valorarà la informació del període comprès entre l’1 de gener de 2023 i la data d’obertura de la convocatòria, ambdues dates incloses.
B.1. Publicacions de més impacte del grup de recerca
S’han d’incloure les deu publicacions de major impacte del grup de recerca en què figuri, com a mínim, el 25 % dels membres del grup, sempre que aquest percentatge correspongui, com a mínim, a dues persones. 
S’admeten les publicacions formalment acceptades per a la seva publicació però encara no publicades. S’ha d’especificar la data d’acceptació i s’ha d’acreditar la seva acceptació. 
Les publicacions s’han de relacionar ordenades cronològicament en ordre invers, amb la ressenya completa de cadascuna.
B.2. Projectes de recerca competitius actius
S’ha d’incloure la relació dels projectes de recerca competitius actius i en què participi el grup de recerca, amb indicació del període d’execució, de l’entitat finançadora i del paper desenvolupat pels membres del grup en cada projecte (investigador/a principal, investigador/a, coordinador/a, etc.).
B.3. Tesis doctorals dirigides 
S’ha d’incloure la relació de les tesis doctorals dirigides per membres del grup de recerca, amb indicació del títol de la tesi, l’autor o autora, el director o directors i la data de defensa. 
B.4. Patents, contractes i convenis, i altres activitats de transferència de coneixement
S’ha d’incloure la relació de les patents, així com dels contractes i convenis subscrits amb administracions públiques o empreses, i d’altres activitats de transferència de coneixement dutes a terme pel grup de recerca.
S’ha d’indicar la data o període de cada patent, contracte, conveni o activitat de transferència.

